CELEX: 32004R1464
Language: lv
Date: 2004-08-17 00:00:00
Title: Komisijas Regula (EK) Nr. 1464/2004 (2004. gada 17. augusts), ar ko uz desmit gadiem dzīvnieku pārtikā atļauj izmantot piedevu «Monteban», kas pieder kokcidiostatu un citu zāļu grupai(Dokuments attiecas uz EEZ)

18.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 270/8
            
         
      KOMISIJAS REGULA (EK) Nr. 1464/2004
   (2004. gada 17. augusts),
   ar ko uz desmit gadiem dzīvnieku pārtikā atļauj izmantot piedevu “Monteban”, kas pieder kokcidiostatu un citu zāļu grupai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienu dibināšanas līgumu,
   ņemot vērā Padomes 1970. gada 23. novembra Direktīvu Nr. 70/524/EEK par dzīvnieku barības piedevām (1) un jo īpaši tās 9.g panta 5. punkta b) apakšpunktu,
   tā kā:
   
               (1)
            
            
               Saskaņā ar Direktīvu Nr. 70/524/EEK kokcidiostatus, kas ietverti minētās direktīvas I pielikumā līdz 1988. gada 1. janvārim, bija atļauts izmantot no 1998. gada 1. aprīļa, un tie tika pārgrupēti uz B pielikuma I daļu, lai tos atkārtoti novērtētu kā piedevas, kas saistītas ar personu, kura ir atbildīga par to laišanu apgrozībā. Narazīna produkts “Monteban” ir piedeva, kas pieder Direktīvas Nr. 70/524/EEK B pielikuma I nodaļā minētajai grupai “Kokcidiostati un citas zāles”.
            
         
               (2)
            
            
               Persona, kas ir atbildīga par “Monteban” laišanu apgrozībā, ir iesniegusi atļaujas izsniegšanas pieteikumu un dosjē saskaņā ar minētās direktīvas 9.g panta 2. un 4. punktu.
            
         
               (3)
            
            
               Direktīvas Nr. 70/524/EEK 9.g panta 6. punkts ļauj automātiski pagarināt izmantošanas atļaujas termiņu, līdz Komisija pieņem lēmumu, gadījumā, ja ārpus reģistrācijas īpašnieka kontroles esošu iemeslu dēļ nav iespējams pieņemt lēmumu par pieteikumu pirms izmantošanas atļaujas derīguma termiņa beigām. Šis noteikums ir piemērojams “Monteban” izmantošana atļaujai. Komisija 2001. gada 26. aprīlī Dzīvnieku ēdināšanas zinātniskajai komitejai pieprasījusi sniegt pilnīgu riska novērtējumu, un šis pieprasījums tika tālāk nodots Eiropas Pārtikas nekaitīguma iestādei. Atkārtotas novērtēšanas procesā vairākas reizes tika pieprasīta papildu informācija, līdz ar to nebija iespējams pabeigt atkārtoto novērtēšanu 9.g pantā paredzētajā termiņā.
            
         
               (4)
            
            
               Eiropas Pārtikas nekaitīguma iestādes piesaistītā speciālistu grupa dzīvnieku barībā izmantoto piedevu un izstrādājumu vai vielu jautājumos ir devusi pozitīvu atzinumu par “Monteban” nekaitīgumu un iedarbīgumu attiecībā uz gaļas cāļiem.
            
         
               (5)
            
            
               “Monteban” atkārtotā novērtēšana, ko veica Komisija, liecināja, ka ir izpildīti Direktīvas Nr. 70/524/EEK attiecīgie nosacījumi, tāpēc “Monteban” jāatļauj izmantot desmit gadus kā piedevu, kas saistīta ar personu, kura ir atbildīga par tās laišanu apgrozībā, un kas ietverta minētās direktīvas 9.t panta b) punktā minētā saraksta I nodaļā.
            
         
               (6)
            
            
               Piedevas izmantošanas atļauja tagad ir saistīta ar personu, kura ir atbildīga par šīs piedevas laišanu apgrozībā, un ar to aizstāj iepriekšējo izmantošanas atļauju, kas nebija saistīta ar noteiktu personu, ir lietderīgi atcelt pēdējo izmantošanas atļauju.
            
         
               (7)
            
            
               Nav iemesla drošības apsvērumu dēļ tūlīt izņemt narazīnu no tirdzniecības, ir lietderīgi noteikt sešus mēnešus ilgu pārejas periodu, lai izmantotu pašreizējos piedevas krājumus.
            
         
               (8)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Direktīvas Nr. 70/524/EEK B pielikuma I nodaļu groza šādi:
   narazīna piedevu, kas pieder grupai “Kokcidiostati un citas zāles”, svītro no šīs grupas.
   2. pants
   Piedevu “Monteban”, kas pieder grupai “Kokcidiostati un citas zāles”, kā noteikts šīs regulas pielikumā, ir atļauts lietot dzīvnieku uzturā, ievērojot pielikumā noteiktos nosacījumus.
   3. pants
   Sešu mēnešu laikā no šīs regulas spēkā stāšanās drīkst izlietot pašreizējos narazīna krājumus.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 17. augustā
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1289/2004 (OV L 243, 15.7.2004., 15. lpp.).
   
      PIELIKUMS
      
                  Piedevas izmantošanas atļaujas numurs
               
               
                  Tās personas nosaukums un reģistrācijas numurs, kura ir atbildīga par piedevas laišanu apgrozībā
               
               
                  Piedeva (tirdzniecības nosaukums)
               
               
                  Sastāvs, ķīmiskā formula, apraksts
               
               
                  Dzīvnieku sugas vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Izmantošanas atļaujas termiņš
               
            
                  mg aktīvās vielas/kg dzīvnieku barības
               
            
                  Kokcidiostati un citas zāles
               
            
                  “E 765
               
               
                  
                     Eli Lilly and Company Ltd
                  
               
               
                  
                     Narazīns, 100 g/kg
                  
                  
                     (Monteban, Monteban G 100)
                  
               
               
                  
                     Piedevas sastāvs:
                  
                  
                               
                           
                           
                              Narazīns: 100 g aktīvās vielas/kg
                           
                        
                               
                           
                           
                              Sojas pupiņu eļļa vai minerāleļļa: 10-30 g/kg
                           
                        
                               
                           
                           
                              Vermikulīts: 0-20 g/kg
                           
                        
                               
                           
                           
                              Maltas sojas pupiņas vai rīsu apvalki 1 kg
                           
                        
                     
                        Aktīvā viela:
                     
                  
                  
                               
                           
                           
                              Narazīns,
                           
                        
                               
                           
                           
                              C43H72O11
                              
                           
                        
                               
                           
                           
                              
                                 CAS numurs: 55134-13-9
                           
                        
                               
                           
                           
                              
                                 Streptomyces aureofaciens sintezēta poliēteriska monokarboksilskābe (NRRL 8092) granulu veidā,
                           
                        
                               
                           
                           
                              narazīna A aktivitāte: ≥ 90 %.
                           
                        
               
                  Gaļas cāļi
               
               
                  —
               
               
                  60
               
               
                  70
               
               
                  Aizliegts lietot vismaz 5 dienas pirms kaušanas.
                  Norādīt lietošanas instrukcijā:
                  
                               
                           
                           
                              “Bīstama zirgiem, tītariem un trušiem.”
                           
                        
                               
                           
                           
                              “Šī barības piedeva satur jonoforu vielu: vienlaicīga lietošana ar dažiem zāļu līdzekļiem (piem., tiamulīnu) var būt kontrindicēta.”
                           
                        
               
                  2014. gada 21. augusts”